**Publiskais pārskats par Jēkabpils novada pašvaldības**

**kapitālsabiedrību SIA “Vīgants” un tai piederošajām kapitāla daļām**

Saturs

1. Ievads

2. Pašvaldības kapitālsabiedrību pārvaldība

3. Vispārīgā informācija par pašvaldībai piederošajām kapitālsabiedrībām un kapitāla daļām

4. Dividenžu politika

5. 2019.gadā notikušie valdes locekļu nominācijas procesi

6. Informācijas atklātība kapitālsabiedrībās

7. Sabiedrība ar ierobežotu atbildību “Vīgants”

 Saskaņā ar Publiskas personas kapitāla daļu un kapitālsabiedrību pārvaldības likuma 36.panta 11.apakšpunktu atvasināta publiska persona nodrošina, ka tās mājaslapā internetā, ne vēlāk kā līdz katra gada 1. oktobrim tiek publiskots ikgadējais pārskats par atvasinātai publiskai personai piederošām kapitālsabiedrībām un kapitāla daļām. Minētajā pārskatā pašvaldība ietver konsolidētu informāciju par atvasinātas publiskas personas līdzdalību kapitālsabiedrībās, tās ieguldītajiem resursiem un to atdevi, kapitālsabiedrību sniegtajiem pakalpojumiem, iemaksām valsts budžetā un pašvaldību budžetos, saņemtajām valsts vai pašvaldības budžeta dotācijām, par nozarēm, kurās darbojas kapitālsabiedrības ar atvasinātas publiskas personas līdzdalību, par notikušajiem valdes un padomes locekļu nominācijas procesiem, kā arī citu informāciju, kas nepieciešama, lai sniegtu priekšstatu par atvasinātas publiskas personas kapitālsabiedrībām un kapitāla daļām. Pārskatā iekļauj arī informāciju par to, kā atvasināta publiska persona un tai piederošās kapitālsabiedrības izpildījušas šā panta 36. un šā likuma 58. panta prasības.

 SIA “Vīgants”, lai nodrošinātu likuma 58.panta prasību izpildi, informāciju par kapitālsabiedrību ir publiskojusi pašvaldības mājas lapā: <https://www.salasnovads.lv/> apakšsadaļā SIA “Vīgants”. Līdz 2021.gada beigām, SIA “Vīgants” plāno nodrošināt patstāvīgu savas mājas lapas izveidi. Līdz šim, lai pildītu 36.pantu, ikgadējais pārskats par atvasinātai publiskai personai piederošām kapitālsabiedrībām tika publiskots pašvaldības (Salas novada pašvaldības) mājaslapā. Likuma “Par pašvaldībām” 14.panta pirmās daļas 1.punktā ir noteikts, ka pašvaldībām, pildot savas funkcijas likumā noteiktajā kārtībā, ir tiesības veidot pašvaldību iestādes, dibināt biedrības vai nodibinājumus, kapitālsabiedrības, kā arī ieguldīt savus līdzekļus kapitālsabiedrībās.

 Publiskas personas kapitāla daļu un kapitālsabiedrību pārvaldības likuma 4.panta pirmajā daļā ir noteikts, ka publiska persona drīkst iegūt un saglabāt līdzdalību kapitālsabiedrībā atbilstoši Valsts pārvaldes iekārtas likuma 88.pantam.

 Valsts pārvaldes iekārtas likuma 88.panta pirmajā daļā ir noteikts, ka ciktāl likumā nav noteikts citādi, publiska persona savu funkciju efektīvai izpildei var dibināt kapitālsabiedrību vai iegūt līdzdalību esošā kapitālsabiedrībā, ja īstenojas viens no šādiem nosacījumiem:

1) tiek novērsta tirgus nepilnība – situācija, kad tirgus nav spējīgs nodrošināt sabiedrības interešu īstenošanu attiecīgajā jomā;

2) publiskas personas kapitālsabiedrības vai publisku personu kontrolētas kapitālsabiedrības darbības rezultātā tiek radītas preces vai pakalpojumi, kas ir stratēģiski svarīgi valsts vai pašvaldības administratīvās teritorijas attīstībai vai valsts drošībai;

3) tiek pārvaldīti tādi īpašumi, kas ir stratēģiski svarīgi valsts vai pašvaldības administratīvās teritorijas attīstībai vai valsts drošībai.

 SIA “Vīgants” tika dibināts ar mērķi veikt no pašvaldības izrietošo autonomo funkciju efektīvu un kvalitatīvu pakalpojumu nodrošināšanu Salas novada iedzīvotājiem. Salas novada pašvaldībai, kopš 01.07.2021., Jēkabpils novada pašvaldība (turpmāk – Pašvaldība) pieder 100 % daļas kapitālsabiedrībā. SIA “Vīgants” darbībai ir būtiska loma Salas un Sēlpils pagasta iedzīvotāju dzīves kvalitātes uzlabošanā. Tās ne tikai novērš tirgus nepilnības un pilda sabiedrībai stratēģiski svarīgus uzdevumus, nodrošinot pieejamus un augstas kvalitātes pakalpojumus, bet dod arī finansiālu pienesumu novada budžetā un nodrošina darba vietas dažādu profesiju speciālistiem. 2020.gadā veiktie maksājumi valsts un pašvaldības budžetā kopā sastādīja 214 781 EUR.

**2. Pašvaldības kapitālsabiedrību pārvaldība**

 Līdz 30.06.2021., SIA “Vīgants” pārvaldību realizēja Salas novada pašvaldība, atbilstoši Publiskas personas kapitāla daļu un kapitālsabiedrību pārvaldības likuma un uz tā pamata izdoto Ministru kabineta noteikumu un Pašvaldības domes lēmumu prasībām. Saskaņā ar Publiskas personas kapitāla daļu un kapitālsabiedrības likuma 14.panta pirmo daļu, (redakcijā līdz 31.12.2019.) ar 10.01.2021., par SIA “Vīgants” kapitāla daļu turētāja pārstāvi tika iecelts Salas novada pašvaldības izpilddirektors Arnis Baumeisters (Salas novada domes 2021.gada 10.janvāra lēmums Nr. 4, 4§) Tādējādi kapitālsabiedrības pārvaldību kopš 2020.gada 10.janvāra veica Salas novada domes izpilddirektors, kuram viens no pienākumiem saskaņā ar minētā likuma 14.panta pirmo daļu (redakcijā līdz 31.12.2019.) ir pieņemt likumā paredzētos kapitāla daļu turētāja lēmumus.

 Pamatojoties uz Administratīvi teritoriālās reformas īstenošanu, ar 01.07.2021., apvienojoties vairākiem novadiem, tiek izveidota Jēkabpils novada pašvaldība, kura saskaņā ar Administratīvo teritoriju un apdzīvoto vietu likuma Pārejas noteikumu 6.punktu ir jaunizveidojamajā novadā iekļauto pašvaldību institūciju, finanšu, mantas, tiesību un saistību pārņēmēja. Attiecīgi tam, SIA “Vīgants” ir veicis nepieciešamās izmaiņas Uzņēmumu Reģistrā. SIA “Vīgants” 100 % kapitāla daļas pieder Jēkabpils novada pašvaldībai. (LR UR Lēmums Nr. 6-12/73375., no 16.07.2021.) Ar Jēkabpils novada pašvaldības Rīkojumu Nr. 9-8/7D., no 07.07.2021., ir nodotas pašvaldības kapitāla daļu turētāja lēmumu pieņemšanas tiesības Salas novada izpilddirektoram Arnim Baumeisteram, kurš turpina pārraudzīt un pieņemt lēmumus atbilstoši normatīvo aktu prasībām pašvaldības kapitālsabiedrībā SIA “Vīgants”.

**3. Vispārīga informācija par kapitālsabiedrību un kapitāla daļām**

Sabiedrības pamatkapitāls ir EUR 484194 (četri simti astoņdesmit četri tūkstoši viens simts deviņdesmit četri euro un 00 centi);

Sabiedrības pamatkapitāls ir sadalīts 484194 (četri simti astoņdesmit četri tūkstoši viens simts deviņdesmit četrās) daļās;

SIA “Vīgants” ir Jēkabpils novada pašvaldības 100% piederoša kapitālsabiedrība.

**4. Dividenžu politika**

 Publiskas personas kapitāla daļu un kapitālsabiedrības likuma 35.panta pirmajā daļā noteikts, ka atvasinātas publiskas personas augstākā lēmējinstitūcija reglamentē kārtību, kādā nosakāma dividendēs izmaksājamā peļņas daļa kapitālsabiedrībā, kurā atvasinātai publiskai personai ir izšķirošā ietekme. Pašvaldībā dividenžu izmaksu politiku nosaka ar Salas novada domes 2012.gada 30.maija lēmumu apstiprinātie noteikumi “Sabiedrības ar ierobežotu atbildību “Vīgants” peļņas sadales kārtība” (protokols Nr.6, 3.§). SIA “Vīgants” 2020.gadā strādājusi ar 64 303 EUR zaudējumiem. SIA “Vīgants” kapitāla daļu turētāja pārstāvis ar dalībnieku sapulces lēmumu Nr. 1., no 08.04.2021., apstiprināja gada pārskatu par 2020.gadu un nolēma zaudējumus segt no pašu kapitāla.

**5. 2021.gadā notikušie valdes nominācijas procesi**

 Pamatojoties uz “Publiskas personas kapitāla daļu un kapitālsabiedrību pārvaldības likuma”, 79.panta trešo un piekto daļu kas nosaka ka:“(3) valdes locekli amatā ievēlē uz pieciem gadiem” un (5) Ar sabiedrības valdes locekli slēdz pilnvarojuma līgumu par valdes locekļa pienākumu izpildi”. Likuma 37.panta astotās daļas pirmais apakšpunkts nosaka: (8) Šā panta nosacījumi, izņemot ceturtajā daļā noteiktos ierobežojumus, nav piemērojami, ja:”1) kapitāla daļu turētājs vai padome pēc valdes vai padomes locekļa iepriekšējā pilnvaru termiņā paveiktā izvērtēšanas nolemj izvirzīt viņu uz nākamo pilnvaru termiņu”. Likuma 66.panta pirmās daļas 3.apakšpunkts nosaka, ka: “Tikai dalībnieku sapulcei ir tiesības pieņemt lēmumus par: 3) valdes locekļu un valdes priekšsēdētāja ievēlēšanu un atsaukšanu [..]”. Ņemot vērā minēto, ar Ārkārtas dalībnieku sapulces protokola Nr. A/1., no 03.06.2021., 3.punktu, par SIA “Vīgants” valdes locekli uz nākamo pilnvaru termiņu tika ievēlēta Rita Audriņa. Pilnvaru termiņš līdz 02.06.2026.

**6. Informācijas atklātība kapitālsabiedrībās**

 SIA “Vīgants” ir izpildījis Publiskas personas kapitāla daļu un kapitālsabiedrību pārvaldības likuma 58. panta prasības. Informācija par pašvaldības kapitālsabiedrību atrodama interneta mājas lapās: <https://www.salasnovads.lv/> apakšsadaļā SIA “Vīgants”. Līdz gada beigām, SIA “Vīgants” plāno nodrošināt pastāvīgu savas mājas lapas izveidi.

**7. Sabiedrība ar ierobežotu atbildību “VĪGANTS”**

Sabiedrība ar ierobežotu atbildību “VĪGANTS”

Reģ.nr. 55403000931, Susējas iela 9, Sala, Salas pag., Jēkabpils nov., LV – 5230.

Dalībnieks: 100 % Jēkabpils novada pašvaldība

Sabiedrībai nav līdzdalība citās kapitālsabiedrībās

SIA ‘‘Vīgants’’ augstākā pārvaldes institūcija ir Dalībnieku sapulce, kuras funkciju pilda kapitāla daļu turētāja pārstāvis – pašvaldības izpilddirektors. SIA ‘‘Vīgants’’ izpildinstitūcija ir valde. Valdi ieceļ Dalībnieku sapulce. Valdes sastāvā ir viens valdes loceklis. Valde vada un pārstāv sabiedrību. Valde: Rita Audriņa, valdes locekle

1992.gada 14.aprīlī Latvijas Republikas Uzņēmumu reģistrā tika reģistrēts Jēkabpils rajona Salas pagasta pašvaldības uzņēmums “VĪGANTS”. 2004.gada 27.februārī tas tika reorganizēts par Sabiedrība ar ierobežotu atbildību „VĪGANTS” un tika ierakstīts Komercreģistrā. Salas novada pašvaldībai pieder 100% kapitāla daļas kapitālsabiedrībā, Sabiedrība ar ierobežotu atbildību „VĪGANTS”, reģistrācijas numurs 55403000931. Pamatojoties uz Administratīvi teritoriālās reformas īstenošanu, ar 01.07.2021., apvienojoties vairākiem novadiem, tiek izveidota Jēkabpils novada pašvaldība, kura saskaņā ar Administratīvo teritoriju un apdzīvoto vietu likuma Pārejas noteikumu 6.punktu ir jaunizveidojamajā novadā iekļauto pašvaldību institūciju, finanšu, mantas, tiesību un saistību pārņēmēja. Ar 2021.gada 16.jūlija Latvijas Republikas uzņēmuma reģistra Lēmumu Nr. 6-12/73375., Sabiedrības ar ierobežotu atbildību „VĪGANTS” ir 100% Jēkabpils novada pašvaldības kapitālsabiedrība.

Uz 01.01.2021., SIA “Vīgants” strādā 41 darbinieks. SIA “Vīgants” īpašumā ir nodoti vairāki nekustamie īpašumi, kustamā mantas un infrastruktūras būves.

 Salas un Sēlpils pagastā dzīvo 3.5 tūkstoši iedzīvotāju. Komunālos pakalpojumus izmanto 89% novada iedzīvotāju. SIA “Vīgants” nodrošina Salas un Sēlpils pagasta teritorijas iedzīvotājus ar šādiem pakalpojumiem:

 1. daudzdzīvokļu māju pārvaldīšana un apsaimniekošana;

 2. sadzīves atkritumu apsaimniekošana;

 3. ūdensapgādes, kanalizācijas, notekūdeņu savākšana, novadīšana un attīrīšana;

4. siltumapgādes pakalpojumu organizēšana;

5. teritorijas labiekārtošana un sanitārās tīrības nodrošināšana un ielu un ceļu ikdienas uzturēšanas darbu veikšana.

 Saskaņā ar likumu „Par valsts un pašvaldību dzīvojamo māju privatizāciju” 50.panta septīto daļu, pašvaldības pienākums ir pārvaldīt dzīvojamo māju līdz tās pārvaldīšanas tiesību nodošanai dzīvokļu īpašnieku sabiedrībai vai ar dzīvokļu īpašnieku savstarpēju līgumu pilnvarotai personai. Salas un Sēlpils pagasta daudzdzīvokļu dzīvojamās mājās daļa dzīvokļi ir privāti, bet daļa – pašvaldības īpašumā un tiek izīrēti. Daļa viendzīvokļu mājas ir privātīpašumā, bet daļa – pašvaldības īpašumā un tiek izīrētas. Pie dzīvojamām mājām ir funkcionāli saistīti zemes gabali ar ēkām un būvēm (palīgēkām). Lai nodrošinātu augstāk minētā normatīvā akta izpildi un no pašvaldības funkciju izpildes izrietošos uzdevumus, Salas novada pašvaldība 2019.gada 1.februārī ir noslēgusi Līgumu par dzīvojamo māju pārvaldīšanu un apsaimniekošanu ar SIA “Vīgants”. Saskaņā ar šo līgumu SIA “Vīgants” veic dzīvokļu īpašnieku nepārņemto daudzdzīvokļu māju un pašvaldības īpašumu pārvaldīšanu un apsaimniekošanu. Uz 2021.gada 1.janvāri, SIA “Vīgants” pārvalda un apsaimnieko 65 daudzdzīvokļu mājas, kurās ir 1057 dzīvokļu īpašumi, ar kopējo platību 47 454,61 m2. No visiem dzīvokļu īpašumiem 304 dzīvokļi atrodas Jēkabpils (Salas) novada pašvaldības īpašumā un 753 ir privāti dzīvokļi.

 SIA “Vīgants” nodrošina Salas un Sēlpils pagasta teritorijas iedzīvotājus ar sadzīves atkritumu savākšanas, izvešanas, kā arī atkritumu ieviešanas un īstenošanas pakalpojumu nodrošināšanu Salas un Sēlpils pagastos. Pamatojoties uz Salas novada pašvaldības deleģējuma līguma pamata. Līguma termiņš ir līdz 2021.gada 31.decembrim ar iespēju līgumu pagarināt uz nākamo termiņu. Šobrīd ir noslēgti vairāk kā 1296 pakalpojuma līgumi ar fiziskajām personām, par atkritumu savākšanu un izvešanu, kā arī 60 pakalpojuma līgumu ar juridiskām personām. SIA “Vīgants” aktīvi strādā pie jaunu līgumu noslēgšanu un pakalpojumu lietotāju piesaisti Salas un Sēlpils pagastos.

SIA “Vīgants” uz deleģējuma līguma pamata nodrošina Salas un Sēlpils pagasta teritorijas iedzīvotājus – ar ūdensapgādes, kanalizācijas, notekūdeņu savākšanu, novadīšanu un attīrīšanu. Līguma termiņš ir noslēgts līdz 2021.gada 31.decembrim ar iespēju līgumu pagarināt uz nākamo termiņu. Salas novada dome ir nodevusi SIA “Vīgants” turējumā un apsaimniekošanā vairākas infrastruktūras būves, lai SIA “Vīgants” varētu efektīvāk veikt visas nepieciešamās darbības, lai nodrošinātu Salas un Sēlpils pagasta iedzīvotājus ar kvalitatīvu dzeramā ūdens piegādi, kā arī kanalizācijas un notekūdeņu novadīšanu tīklos un attīrīšanas iekārtās. Šobrīd pakalpojumu izmanto ap 96% Salas un Sēlpils pagasta iedzīvotāji. 2019.gadā izlietotais ūdens daudzums Salas novada administratīvajā teritorijā - 92 974 m3 un 2020.gadā izlietotais ūdens daudzums - 83 041 m3.

SIA “Vīgants” uz deleģējuma līguma pamata nodrošina Salas un Sēlpils pagasta iedzīvotājus ar siltumapgādi. Līgums ir spēkā līdz 2021.gada 31.decembrim ar iespēju līguma termiņu pagarināt. Šobrīd pakalpojumu izmanto ap 90 % Salas un Sēlpils pagasta iedzīvotāji. Siltumapgādes nodrošināšanai nepieciešamā infrastruktūra - siltumtīkli 1,739 km garumā, apkures katli, katlumāja u.c. infrastruktūras objekti ir nodoti ar Salas novada pašvaldības domes lēmumu SIA “Vīgants” turējumā un apsaimniekošanā.

 Salas novada dome ar deleģējuma līgumu ir piešķīrusi tiesības SIA “Vīgants” veikt darbus pie Salas un Sēlpils pagasta teritorijas labiekārtošanas un sanitārās tīrības, ielu un ceļu kvalitātes standartu nodrošināšanas. Līgums ir spēkā līdz 2021.gada 31.decembrim ar iespēju līguma termiņu pagarināt. Ar Deleģējuma līgumu SIA “Vīgants” tiek uzdoti šādi uzdevumi:

1. ielu, ceļu un laukumu būvniecība, rekonstruēšana un uzturēšana (greiderēšana, sniega tīrīšana, ceļmalu appļaušana un krūmu izciršana, izskalojumi, nogruvumu likvidēšana, caurteku un ceļu bedrīšu remonts u.c.);
2. ielu, laukumu un citu publiskai lietošanai paredzēto teritoriju apgaismošana.
3. parku, skvēru un zaļo zonu ierīkošana un uzturēšana;
4. kapsētu vietu izveidošana un uzturēšana;
5. pretplūdu pasākumu veikšana.

**Plānotie būtiskākie notikumi 2021./2022.gadā**

Veikt jumta rekonstrukciju daudzdzīvokļu mājai Susējas ielā 3, Sala.

Daudzdzīvokļu mājā Zaļā ielā 2, Sala, veikt sienas pilastru pārbūvi;

Turpināt sadarbību ar sertificētu būvinženieri daudzdzīvokļu māju tehniskā stāvokļa novērtēšanu;

Paplašināt automašīnu piebrauktuves un stāvlaukumus pie daudzdzīvokļu mājām;

Pašvaldības dzīvokļos veikt nepieciešamos remontdarbus;

Pakāpeniska ārdurvju nomaiņa daudzdzīvokļu mājām;

Pakāpeniska logu nomaiņa daudzdzīvokļu mājām;

Iedzīvotāju izglītošana atkritumu šķirošanas jautājumos;

Bioloģiski noārdāmo atkritumu savākšanas izveide;

Papildus atkritumu konteineru iegāde un uzstādīšana;

Samazināt nešķiroto sadzīves atkritumu daudzumu.

Palielināt noslēgto līgumu skaitu par atkritumu apsaimniekošanu

Aktīva parāda piedziņu darbību veikšana;

Lietus ūdens novadīšanas sistēmas sakārtošana;

Ūdensvada un kanalizācijas sistēmas uzlabošana/izveide;

Salas un Sēlpils pagasta ceļu un ielu uzturēšanas darbu veikšana;

Salas un Sēlpils pagasta uzkopšana, zāliena pļaušana un citu labiekārtošanas darbu kvalitatīva un efektīva veikšana;

Plānots palielināt SIA “Vīgants” pamatkapitālu.

|  |  |  |
| --- | --- | --- |
| **Galvenie finanšu rādītāji, EUR**  | **2019.** | **2020.**  |
| Apgrozījums (neto) | 915 047 | 966 021 |
| Peļņa/ zaudējumi  | -36 360 | - 64 303 |
| Aktīvi  | 755 895 | 693 296 |
| Pamatkapitāls  | 457 854 | 484 194 |
| Pašu kapitāls  | 319 281 | 254 978 |
| Veiktās iemaksas valsts un pašvaldības budžetā  | 201 308 | 214 781 |